cyanic-selkie/wikianc huggingface dataset:
Џек расел териер
Џек Раселот е енергична раса која бара висок степен на вежбање и стимулација и нема здравствени проблеми. Бидејќи потекнува од кучиња одгледани и донесени од страна на Ревренд Џон Расел на почетокот на 19 век, Џек Раселот има слично потекло како и современиот Фокс териер. Џек Раселот поминал низ неколку промени во текот на годините како резултат на различните стандарди на употреба и од различните стандарди поставени од страна на кинолошките друштва. Друштвата за матични раси се спротивставуваат на признавањето на расата Џек Расел од страна на кинолошките бдруштва – што резултира со одгледување и признавање на Парсон расел териерот. Џек Раселот е вид куче кое многупати се појавува на филм, на телевизија и во весници, честопати и со различни историски податоци за истото.
По Џон Расел
По смртта на Џон Расел, единствените луѓе кои ги продолжиле неговите напори биле двајца мажи, еден во Чиселхарст кој се презивал Ист и друг во Корнвол кој се викал Арчер. Ист, некој период, имал неколку кучиња, од кои сите потекнувале од едно од кучињата на Расел. Типот кучиња кон кој се стремеле тие, не биле толку големи колку што бил Фокс териерот, и обично тежеле помалку од 15 фунти. Артур Блејк Хајнеман го создал првиот стандард на расата, и во 1894 го формирал клубот за јазовци Девон и Соместер, чија цел била да му се даде повеќе значење на ловењето јазовци отколку на ловењето лисици, и истовремено на одгледувањето на териерите соодветни за оваа намена. Териерите биле добиени од страна на Николас Сноу од Оар и веројатно потекнувале од кучињата на Расел, бидејќи Расел веројатно некогаш ловел во ловџискиот клуб на Сноу и веројатно создавал некои од нивните оригинални териери. Сè до крајот на 20. век името на Расел се поврзувало со оваа раса. Клубот опстојува и е преименуван во Парсон Џек Расел Териер клуб. За ловење јазовци со копање, за разлика од ловењето лисици имало потреба од друг вид куче, а веројатно е дека Бул-териерот бил неопходен за да ја зајакне расата, со што можеби, во овој период, било предизвикано создавањето на кучињата од видот Џек Расел териер кои се со покуси нозе. Истовремено кога дошло до поделбата помеѓу Фокс-териерите наменети за изложба и Фокс-териерите наменети за лов, понатаму дошло до уште една поделба помеѓу два различни вида бели териери, од кои и двата го носеле името на Расел. Хајнеман бил поканет на Крафтс (годишно меѓународно првенство за изложба на кучиња) да ги оценува класите на териери наменети за лов со цел да ги врати во изложбениот круг и да го издејствува тоа кај оние кои ги запоставувале работните способности на кучињата. Оценувањето на овие класи било продолжено уште неколку години од страна на различни судии, но Чарлс Крафт се спротивставил на овој обид, па така тие никогаш натпреварувале на солидно ниво. По смртта на Крафт во 1930., раководството на кинолошкото друштво го предава друштвото на Ени Харис, но пред почетокот на Втората светска војна работата на друштвото згаснува.
Опис
Заради тоа што по природа се работливи, Џек Расел териерите останале скоро исти како што биле и пред околу 200 години. Тие се силни, жилави и истрајни, со должина на гребенот од 25 до 38 см и тежина од 6,4 – 8,2 кг. Должината на телото мора да биде пропорционална со висината, а кучето мора да претставува компактна, избалансирана слика. Тие се претежно бели по боја (повеќе од 51%) со црни и/или жолто-кафеави дамки, влакното им е мазно или рапаво, или комбиниација од двете што е познато како остро влакно. Кучето со остро влакно може да има и подолги влакна на опашката или на лицето од кучињата со мазно влакно. Понекогаш на кожата може да се појават шари од мали, црни или кафеави точки, познати како „точкички“ кои не се појавуваат на надворешноста од влакното. Сите овие видови влакна треба да се дупли, густи влакна кои ниту се свиленкасти (кај кучиња со мазно влакно) ниту меки (кај кучињата со рапаво влакно). Главата треба треба да има умерена ширина кај ушите, стеснувајќи сè до очите, и малку рамна помеѓу ушите. Треба да има умерен но не премногу изразит прекин кај муцката каде што се спојува со главата и црниот нос. Вилицата треба да биде цврста, добро окостена со остар загриз и со прави заби. Очите се во форма на бадем и со темна боја, и полни се со живот и интелегенција. Ушите се мали во форма на буквата В (V –латинично) со умерена дебелина и стојат нанапред. Кога кучето е возбудено, врвот на ушите не треба да се рашири покрај надворешниот агол на очите. Опашката стои високо, а порано се скратувала приближно околу 13 см, за да се може да се опфати со рака кога треба да се повлече териерот. Џек Раселот секогаш треба да изгледа балансиран и подготвен. Бидејќи пред сè тоа е териер со работни способности, неговата најважна физичка одлика е големината на градите, која не смее да биде премногу голема за да не го спречува кучето да влегува и копа во дупки. Црвената лисица е вообичаениот плен на Џек Расел териерот, па така Џек Раселот со работни способности мора да биде доволно мал за да ја гони. Црвените лисици се различни по големина, но низ светот тие просечно тежат од 13 до 17 фунти (5,9 до 7,7кг), а просечната големина на градите на најширокиот дел им е од 30–36 см.
Разлики со слични раси
Расите Џек Расел териер и Парсон Расел териер се слични бидејќи имаат слично потекло, но со неколку забележителни разилки – највпечатлива разлика е во однос на опсегот на висината што се прифаќа. Парсонот се разликува и со тоа што има поголема глава, поголеми гради, како и севкупно поголемо тело. Висината на Парсон Раселот кај гребенот, во согласност со стандардите е 30–36 см што го вклучува во рамките на стандрадите на клубот Џек Расел териер во Америка, кои се од 30–36 см. Сепак, стандардите за Парсон Раселот се наменети за изложби, додека за Џек Раселот стандардите повеќе се однесуваат на неговите работни способности. Расел териерот, кој исто така некогаш го викаат и англиски Џек Расел териер или кус Џек Расел териер всушност е слична, но помала раса. Стандардите на американскиот клуб Џек Расел териер и на Англискиот сојуз на клубот Џек Расел териер истакнуваат дека идеалната висина кај гребенот треба да биде од 20–30 см. Иако некогаш го викаат и англиски или ирски Џек Расел териер, ова не е препознатливата висина за Џек Расел во Обединетото Кралство. Според стандардите на клубот Џек Расел во Велика Британија, големината е иста како стандардите за Џек Расел во САД, 25–38 см. Во споредба со Парсон териерот, Расел териерот гребенот секогаш треба да му е подолг висината, додека кај Парсонот овие точки треба да се на еднакво растојание. Според стандардите на федерацијата „Cynologique Internationale“  за Џек Расел териерот, и оваа помала раса ја има ставено на побарувачка листа. Еди Чапмен, кој повеќе од 30 години ловел во Девон, истото место каде што ловел самиот Џон Расел, забележува дека, „јас категорично можам да тврдам дека доколку постои избор, деведесет и девет проценти од ловџиите би избрале териер со под 12 инчи околку со над 14 инчи“.
Темперамент
Џек Раселите се најистакнат вид териери кои се одликуваат со работни способности. Првично биле одгледувани да ги откопуваат лисиците од дувлата за време на ловот, но тие многу се користеле и за друг плен кој живее под земја, како што се американскиот мармот, јазовецот, вклучувајчи ги и црвената и сива лисица. Од вредниот Џек Расел териер се бара да го лоцира пленот под земјата и или да го откопа или да го чува на тоа место сè додека не излезе. За да го постигне ова кучето не лае туку постојано внимава на пленот. На одгледувачите на овие кучиња најважно им е да ја зачуваат нивната работна способност. Овие кучиња имаат висока интелегенција, атлетска градба и се прилично гласни. Ако овие кучиња не се правилно стимулирани и трениране можно е да бидат нерасположени или деструктивни, со оглед на тоа што брзо им станува здодевно и честопати кога ги оставаат сами, тие самите си наоѓаат занимација. Нивната енергичност и темперамент ги прави овие кучиња да бидат идеални за многу спортови наменети за кучиња, како што се флајболот или агилитито. Исто така на споствениците им се препорачуваат и лекции за послушност, бидејќи ако не се правилно социјализирани тие понекогаш можат да бидат инаетливи и агресивни кон другите животни или луѓе. Иако се мали, овие куичиња не се препорачливи за чување во стан, освен ако сопственикот е подготвен да ја преземе застрашувачката задача на кучето да му обезбеди доволна стимулација и тренинг. Во однос на нивната нивната големина овие кучиња имаат многу енергија, факт кој некогаш доведува до неволји кон поголеми животни. Тие изгледаат неуморни и имаат уште енергија и пос она што нивниот сопственик го нарекува ден. Иако социјализираните членови на оваа раса се пријателски настроени кон децата, тие не толерираат навреда дури и да е ненамерна.
Здравје
Оваа раса ја бие добар глас по тоа што е здрава и има долг животен век. Одгледувачите го имаат заштитено кругот на гени, и го имаат спречено директното размножување. Џек Раселите во просек можат да живеат од 13 до 16 години доколку им е овозможена правилна нега. Сепак кај одредени генерации забележани се специфични здравствени проблеми, па така тие можат да се појават кај која било генерација заради рецесивните гени. Така што може да се појави наследно перде, ектопиа лентис, вродена глувост, патерална луксација, атаксија, мијастенија гравис, Лег–калве- партес синдромот и фон Вилебрандово заболување (cataracts, ectopia lentis, congenital deafness, patellar luxation, ataxia, myasthenia gravis, Legg–Calvé–Perthes syndrome, von Willebrand disease). Бидејќи Џек Раселите се кучиња со ловечки особини, тие обично ги прогонуваат сите животни на кои наидуваат. Ова го вклучува и творот, а расата е наклонета кон токсичен шок-синдром од твор. Кучето ја апсорбира хемикалијата што ја испушта творот, и тоа предизвикува подлегнување на црвените крвни зрнца на хемолиза, што понекогаш води до фатална анемија и откажување на бубрезите. Постојат третмани кои го отстрануваат отровот од организмот на кучето.
Мускулно–скелетни болести
Пателарна луксација (patellar luxation), е наследна болест на колената. При оваа болест чашката на коленото се изместува од жлебот каде што обично стои. Последиците може да бидат привремени, со тоа што кучето ќе трча со подигната задна нога додека чашката да се врати во жлебот. Кучињата може да имаат проблем со двете задни колена, а компликациите вклучуваат артритис или скинати лигаменти. При потешки случаи може да има потреба од операција. Лег-калв-партесовиот синдром (Legg–Calvé–Perthes syndrome), позната и како аваскуларна некроза на феморалната глава, е болест кога топчестиот дел од бедрената коска на зглобот на колкот го влошува крвниот тек, и е истата болест како кај луѓето. Кај кучињата болеста предизвикува осакатување на задните нозе, атрофија на мускулите на бедрото и болки во зглобот. Ова обично се јавува на возраст од 6 до 12 месеци и е забележано и кај други раси териер, вклучувајќи ги Бордер териерот, Лејкленд териерот и Витен териерот.
Познати Џек Расел териери
Нипер е куче родено 1884 година за кое се смета дека е Џек Расел териер. Тоа било инспирацијата за сликата Куче кое гледа и слуша на фонограф, подоцна преименувана во Гласот на својот господар. Сликата ја искористиле многу музички компании, вклучувајќи ги и компанијата Грамофон и ЕМИ. Оваа фотографија и понатаму останува во употреба – вклучена е во логото за „HMV“ во Британија и Европа. Џек Расел териерот по име Боти влезе во историјата во 1982 година како дел од трансглобална експедиција. Во сопственост на истражувачите Ранулф и Гини Фијан, Боти стана првото куче кое отпатувало и на Северниот и на Јужниот Пол. Мала е веројатноста дека ќе се повтори овој подвиг, бидејќи од 1994 година нациите што се вклучени во Антарктички договор го забранија учеството на кучиња при експедициите на Антарктикот, заради стравувањето дека тие можат да им пренесат болести на китовите. Всушност Ранулф Фијан и Чарлс Бартон отпатувале на Северниот Пол со погонски санки пред да се најават во базниот камп дека пристигнале. За да го прослават своето достигнување, им бил испратен авион на Ранулф, Чарлс и кучето Боти за да им однесе шампањ. На 29 април 2007 година еден Џек Расел по име Џорџ спаси пет деца на карневал во Нов Зеланд од напад на два пит-була. Тој ги поредизвикал кучињата и ги држел на страна доволно долго за децата да можат да избегаат. Убиен од страна на кучињата, тој во 2009 година посмртно беше награден со „PDSA“ златен медал, еквивалент на медалот Џорџ Крст (Велика Британија). Во негов спомен изграден е споменик во Манаја, Нов Зеланд. Исто така еден поранешен маринец на сопственикот на Џорџ му ја даде наградата Виолетово срце којашто ја добил за служба во Виетнам.
На екраните и во литературата
Во Велика Британија, едно од многуте препознатливи ѕвезди – кучиња е нескротливиот териер Чалки на сопственикот на ресторанот „Рик Стајн“. Ова куче многу брзо го сврте вниманието на клиентите на својот сопственик кон неговите кулинарски специјалитети. Тој беше уникатен по тоа што имаше своја линија на производи, меѓу кои и кадифени играчки, крпи, постери, постери со неговата шепа и два вистински пијалака – Залакот на Чалки и Лаежот на Чалки, кои во 2009 освоија злато на наградите за квалитетен пијалак. Кога Чалки умре во 2007, нему му беше објавен некролог на Би Би Си. Понатаму, таткото Мус и синот Ензо ја играа улогата на кучето Еди во долготрајната ТВ комедија Фрејзер. Еди припаѓаше на Мартин Кран, таткото на главниот лик – Фрејзер, кој постојано го привлекуваше вниманието во шоуто со своите безизразни смешки, и од сите ликови во Фрејзер примаше најмногу мејлови од обожаватели. Мус и Ензо исто така го глумеа Скип во 2000 година во филмот Моето куче Скип. Вишбон, од истоименото телевизиско шоу кое во Америка се емитуваше од 1995 до 2001 година, е Џек Расел териер. Вистинското име на Вишбон е Виловал Сокер, а беше избран од повеќе од сто други кучиња кои се натпреваруваа за улогата. Миленикот на глумецот Џин Хекман во филмот Кримсон Тајд од 1995 е Џек Расел со мазно влакно по име Беар. Макс е Џек Расел териер кој ја играше улогата на Мајло, кој е еден од ретките другари на Стенли Ипкис, лик во американскиот филм Маска од 1994 година, во кој глуми Џим Кери. Макс исто така ја глумеше женката Одри во филмот Господин Несреќа од 2000 година. Во филмот Хотел за кучиња од 2009 година, кучето Фрајдеј (Џек Расл териер) е едно од главните ликови, и го игра ликот на кучето Космо. Космо и понатаму се појавуваше во филмовите за Пол Бларт: Полицаец во трговски центар и Почетници. Џек Расел: детектив – куче е серија од детски книги од авторите Дерел и Сали Едгерс, а издадени се од Схоластик. Се работи за авантурите на Џек Расел териер по име Џек Расел и неговата банда пријатели меѓу кои се и Џил Расел, Господарот „црвен“ сетер и Фокси Териер. Уги е куче – глумец, кое се појави во реклами почнувајќи во 2005, а највпечатливо глумеше во филмовите од 2011 година Вода за слонови и Артистот. Истата година врз основа на интересот за филмот Артистот, беше пуштена кампањата „имајте го Уги предвид“, чија цел беше кучето да добие номинација за Филмска награда на академијата САД. Во 2012 Уги беше именуван како прво куче – говорник на Нинтендо.
Вискозност
Вискозност е мерка за отпорот на течностите кон деформирање. Таа претставува мерка за отпорот кој течноста го дава при истекување. На пр. водата има мала вискозност, а медот голема.
Рафаел Мартињо
Рафаел Мартињо Алвес де Лима или попознат како Рафаел Мартињо е бразилски фудбалер којшто игра во Италија за Серија Б тимот Верона како позајмен од екипата на ФК Катанија.
Катанија
Мартињо потпиша за Катанија на 21 мај 2010 година откако му беше издаден европски пасош.Цената на трансферот изанесувала скромни 200 илјади евра.
Своето деби за тимот од Сицилија го имал на 24 октомври 2010 во рамките на 8-то коло од Серија А против Џенова.Тој беше стартер и во сицилијанското дерби против Палермо,но неговиот тим загуби со 3:1.Својот прв гол во професионалната кариера го постигнал на 25 ноември 2010 во победата на Катанија од 5:1 над Бреша во купот на Италија.На крајот од сезоната одиграл 11 меча во Серија А и 2 во купот на Италија.
Чезена
На 23 август 2011 Мартињо дојде во Чезена на едногодишна позајмица.Тој дебитираше за својот нов тим против Лацио во четвртото коло од првенството влегувајќи во 76-тата минута како замена за Маурицио Лауро.
Симон Петљура
Симон Васиљович Петљура (украински: Си́мон Васи́льович Петлю́ра) (22 мај 1879, Полтава - 25 мај 1926, Париз) е украински политички деец, државник, писател, публицист, предводник на борбата за независност на Украина и, кратко време, претседател на Украинската Народна Република.
Животопис
Роден е во Полтава, во семејство со древно козачко потекло. Во 1900 година станува член на Револуционерната украинска партија (РУП) (во 1905 година, таа била реорганизирана во Украинска социјалдемократска работничка партија (УСДРП)).
Во 1902 година заминува во Кубањ, каде што работи како учител и архивар (работел со архивата на Кубањското козаштво). Во декември 1904, на конференција на Револуционерната украинска партија бил против влегувањето на РУП во Руската социјалдемократска работничка партија (РСДРП). Во 1906 во Санкт Петербург станува уредник на дневниот весник „Слободна Украина“ (Вільна Україна). Во јули 1906, станува секретар на киевскиот дневник „Совет“ (Рада). Во 1907 и 1907 бил соуредник на социјалдемократскиот весник „Слово“. Од 1912 година до почетокот на Првата светска војна е уредник на рускојазичниот дневник „Украински живот“ (Украинская Жизнь). Во весникот имало статии за големите и познатите личности (Михајло Хрушевски, Максим Горки). За време на Првата светска војна (1914-1918) бил раководител на Украинскиот воен комитет на Западниот фронт во Минск. Својот однос кон војната го опишал во статијата „Војната и Украинците“. Во неа запишал дека Украинците добро работеле за Руската Империја во периодот на војната и дека во иднина Руската Влада мора да го смени својот однос во врска со украинското прашање.
Бил еден од главните раководители на Украинската револуција во 1917 година. Од март 1917 е член на Украинскиот централен совет (Українська Центральна Рада), а од мај и раководител на украинскиот воен комитет.
Во декември 1917, не бил согласен со новиот договор со Германија и поднесува оставка.
По падот на Украинската Народна Република, Владата во Украина била во рацете на Германија и Хетманат (Гетьманат - Українська Держава; Украинска Држава) со хетманот Павло Скоропадски. Во периодот на Хетманатот, Петљура раководи со Киевското земство и Украинското земство. Оди во затвор заради Манифестот против хетманот. За време на востанието тој е ослободен, а потоа влегол во составот на Директоратот на УНР.
Од ноември 1918, тој е Главен атаман на Украинската Армија. Во февруари 1919 година, излегува од составот на Украинската социјалдемократска работничка партија и станува раководител на Директоратот на УНР, а всушност и украински диктатор.
Под раководстовото на обединетите украински сили, се враќа во Киев.
На 5 декември 1919, оди во Варшава за да склучи воен сојуз со Полска против Болшевичка Русија. Со негова поддршка бил потпишан Варшавскиот договор.
Од ноември 1920 раководи со Украинската Влада во емиграција во Полска.
Од ноември 1924, живее во Париз, каде што го организира дневникот „Тризуб“. И понатаму бил раководител на Украинската Влада во емиграција и Главен атаман на Украинската Армија.
Убиен е на 26 мај 1926 година, од анархистот С. Ш. Шварцбард. Атентаторот, кој бил Украинец со еврејско потекло, рекол дека тоа било казна за убиството на илјадниците Евреи во времето кога тој бил раководител на УНР. Но денес, историчарите мислат дека тој бил агент на НКВД СССР.
Неговото обвинение било за убиството на Евреите, но сега украинските историчари мислат дека тоа била само верзија на СССР. Според документите, Петљура го поддржал формирањето на Министерството за еврејски работи, за спречување на анти-еврејското настројство кај народот. А неговата војска ги поддржала работите на министерството.
Липе (Жагубица)
Липе е едно од селата сместени во општина Жагубица, Србија .На местото каде што е формирано селото Липа имало липи и реката Липа. Според пописот кој што се одржал во 2002 година, селото имало 15 жители.
Наводи
44.22167°N, 21.95111°W
NGC 2416
NGC 2416 — спирална галаксија во соѕвездието Мало Куче, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 2416 се споменува и како UGC 3925, MCG 2-20-2, CGCG 58-8, IRAS 07329+1143.
Податоци од набљудување
Според морфолошката класификација на галаксиите, NGC 2416 е од видот Sc. Видливиот сјај со голо око изнесува 13,4 m, а оној во рамките на интервалот од минималната до максималната честота 14,1 m, додека површинскиот сјај изнесува 12,9 m/лм2. NGC 2416 има привидни димензии од 1' х 0,7'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 7 ч 35 м 41,4 с, а неговата деклинација, односно висината на лакот на тој агол, + 11° 36' 45". Положбениот агол на објектот е во износ од 110°.
Други поделби
Проучување на NGC 2416 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 21358. Во рамките на атласот на длабокото небо, Уранометрија 2000.00, објектот припаѓа на групата означена со бројот 184; додека во Каталогот на основни ѕвезди (GSC) е групиран под бројот 773. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1003.
Мајкл Спенс
Мајкл Ендру Спенс (Michael Andrew Spence; р. ) — американски економист и добитник на Нобеловата награда за економија во 2001 година, заедно со Џорџ Акерлоф и Џозеф Стиглиц, за нивната работа на динамиката на тековите на информации и пазарниот развој.
Кариера
Спенс е веројатно најпознат по неговиот модел за сигнали на пазарот на труд, кој активирал голем дел од литературата во овој дел на теоријата на договор. Во овој модел, вработените сигналираат за нивните соодветни вештини до работодавците преку добивање одреден степен на образование, што за нив претставува трошок. Работодавците ќе платат повисоки надници на пообразованите вработени, бидејќи тие знаат дека соодност на вработени со повисоки вештини е повисок помеѓу образованите, бидејќи е поевтино за нив да стекнат образование отколку за вработени со ниски вештини. За овој модел да работи, не е неопходно образованието да има некоја внатрешна вредност, ако може да испорача информација околу испраќачот (вработениот) до примаќот (работодавецот) и ако сигналот има цена.
Спенс своето образование го здобил на Универзитетот во Торонто. Во 1966 година му била доделена стипендијата Роудс на Оксфордскиот универзитет по дипломирањето на Принстон со диплома по филозофија. Студирал математика на Оксфорд. Спенс е поранешен декан на бизнис-школата на Стенфорд и е претседавач на комисијата за раст и развој.
Спенс се приклучил на Стерновата бизнис-школа на Њујоршкиот универзитет на 1 септември 2010 година.
Тој е постар член на институцијата Хувер на Стенфорд. Спенс е исто така комесар на глоблната комисија за управување со интернетот.
Тој е постојан придонесувач на проектот Синдикат, меѓународен синдикат на весници, од 2008 година. Помеѓу неговите верувања се она дека високофрекфентното тргување треба да биде забрането.
Космос-798
Космос-798 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 28 јануари 1976 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 40 килограми. Космос-798 бил комуникациски сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 116,3 минути, додека аголот на наклонетост на орбиталната рамнина во однос на рамнината на екваторот изнесувала 74,0°. Најголемото растојание од Земјата го достигнал на 1553 км, а најмалото на 1478.
Пане ди Латерца
Пане ди Латерца е традиционален леб на Латерца, мала општина во провинцијата Таранто, во Апулија, во Југоисточна Италија. Се прави со тврдо брашно со вода, сол и кисело тесто. Главно се произведува во Латерца, но може да се најде и во соседните општини. Тој е признат од страна на италијанското Министерство за политики за земјоделство, храна и шумарство како традиционален прехранбен производ од Апулија.
Потекло
Земјоделството некогаш било фундаментално за економијата на Латерца. Првите докази за употреба на житарки за производство на леб датираат од 5 век п.н.е. Спелот и јачменот биле најкористени, пред сè за она што се нарекувало фокача. По римскиот период, неколку векови, производството на леб било само за благородните луѓе кои можеле да водат пекара. Во областа денес наречена „ Форнаци“ (печки, на италијански и пекари), пронајдена е древна печка за леб. Била активен до 18 век и припаѓала на феудаторски.
Во 50-тите години со пекарите управувале само четири жени: пекарка и три работнички. Работничките ги подготвувале дрвата за огрев и го земале тестото од куќите на селото. Пекарката го готвела, а потоа работничките го носеле печениот леб по куќите.
Одлики
Пане ди Латерца се пече во дрвена печка со маслиново дрво со некои други природни ароматични производи како семки од кајсија и бадеми. Големината на секое парче леб (на локален дијалект наречен panelle или panédd) може да изнесува еден, два и четири килограми. Кората е кафена, додека мекиот дел во внатрешноста на лебот е слонова коска.
За 100 грама:
Конзорциум
Латерца е исто така член на Националната асоцијација на градовите на лебот (Associazione nazionale Città del pane), италијанска организација чија цел е да ги промовира и унапредува традиционалните видови леб.
Електра Апостолу
Електра Апостолу (Ηλέκτρα Αποστόλου), 20 февруари 1912 — 25 јули 1944) — грчка револуционерка, член на Комунистичката партија на Грција, учесник во Движењето на отпорот.
Животопис
Родена е во Атина, во добростоечко средно буржоаско семејство, поради што не ги почувствувала немаштиите за време на Балканските војни, а детството го минала во изобилство. Се школувала во германска елитна школа.
Електра Апостолу на свои 13 години се запознала со членови на сојузот на млади комунисти, а на свои четиринаесет години, во училиштето организирала „општа помош за жртвите од диктатурата на Теодорос Пангалос“.
За време на Втората светска војна, станала член на првата редакција на официјалниот орган на „Националната сегрчка организација на младите во Грција“ (ЕПОН), односно редакцијата на весникот „Ново поколение“.
Умрела на 25 јули 1944 година, мачена од гестапо. Прогласена е за народен херој на Грција.
Список на државни водачи во 1087 година
Ова е список на државни водачи во 087 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
IC 969A
IC 969A — галаксија во соѕвездието Кит, заведена во Новиот општ каталог на длабоконебесни тела. Објектот не претставува Дрееров објект.
Список на државни водачи во 1087 година
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
IC 969A
Објектот бил предмет и на други истражувања, па освен како IC 969A се споменува и како MCG -1-3-2, VV 642, Arp 231.
Откривање
Објектот е откриен на 5 септември 1896 година од страна на Луис Свифт.
Податоци од набљудување
Според морфолошката класификација на галаксиите, IC 969A е од видот P. Видливиот сјај со голо око изнесува 13,7 mag, а оној во рамките на интервалот од минималната до максималната честота 14,5 mag, додека површинскиот сјај изнесува 13,7 m/лм2. IC 969A има привидни димензии од 1,2' х 1'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 0 ч 43 м 33,1 с, а неговата деклинација, односно висината на лакот на тој агол, -4° 7' 0". Положбениот агол на објектот е во износ од 45°.
Други поделби
Проучување на IC 969A е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 2602.
Сирма Војвода
Сирма Војвода (Тресонче, 1776 − 1864, на пат од Прилеп за Варош) — македонска ајдутка од XIX век, една од најопејуваните македонски жени.
Животопис
Сирма Стрезова Крстева е родена во 1776 година дебарското село Тресонче. Таа била ќерка на Анѓа и Петре Врлески. Нејзиниот татко бил зограф, кој бил самоук, но се занимавал и со ѕидарство. Покрај тоа, тој бил и печалбар и така ги научил околните соседни јазици. Од другата страна пак, нејзината мајка се занимавала со ткаење и везење.
Сирма била единка на Петре и Анѓа. Поради тоа, таа помагала на нејзините родители, особено по снемогнувањето на нејзиниот дедо. Интересот за борба против тиранија и разбојништво кај Сирма се појавила првично поради приказните кои ги слушала за разбојништвата во крајот како и поради фактот што селото еден ден било опколено од разбојници. При тој настан, семејството се засилнило во блиската пештера Алилица во месноста Голем Дол на планината Шкрка. Семејеството се вратило во селото по два дена кога затекнале запалени куќи и опустошеност. Сето тоа само ја зголемило нетрпеливоста на Сирма кон качачките банди. Во тие мигови кај неа изгледа дека се појавила намислата како да се одмазди за неправдите, со што наполно и се изменил животот.
Војвода
Сирма одлучила да стане војвода на многу млади години. Шансата за одмазда за опустошувањата ги видела во собирот на локалните македонски ајдуџи за време на Ѓурѓовден во 1791 година. Таа заминала на средбата облечена во машка носија и била најмладиот член со своите 18 години. Нејзиното семејество не било известено за овој потег на Сирма. На средбата имало околу 70 мажи. Најистакнат член на ајдуците бил тресончанецот Мицо и тој предложил дека за водач на групата ќе биде избран најмладиот член. Сирма била најмлад член на дружината и одлуката за нејзин избор била прифатена од сите членови. Кога Сирма застанала на челото на дружината, таа го дала знамето на дружината на знаменосецот Вело Шпиров. Сирма била на чело на дружината од 1791 до 1813 година. Се вели дека ајдуците дознале дека е женско дури откако дружината се растурила, а Сирма се омажила за Вело Шпиров, бајрактарот.
Последни години
Планините ги напуштила во 1813 година кога станала сопруга на бајрактарот Вело Шпиров. Тие заминале за Крушево, каде престојувале подолг период. Понатака, тие се преселиле во Прилеп. каде и починала на 85 годишна возраст во 1858 година. Сирма била закопана со најголеми почести во тогашно време.
Сирма Војвода во народното творештво
Времето го направило своето и кај новите генерации тресончани за неа останале само бледи сеќавања. Сирма одлично се познавала со Димитар Миладинов, но за жал ниту во неговите книги и дела тој не споменал подетални моменти од нејзиниот живот. Останала напишана само една куса белешка која во целост гласи вака:
Ауди
Ауди (германски: Audi AG) - германски производител на автомобили, со седиште во градот Инголштат.
Производство
Голем чекор напред во производниот асортиман на „Ауди“ настапил во 1980 година, кога бил лансирано спортското купе со погон на четири тркала, наречено „кватро“ (quattro), како прв патнички автомобил со постојан погон на сите четири тркала. И подоцна, иновативноста останала заштитен знак на „Ауди“, како што е случајот со воведувањето на новата технологија за осветлување „Matrix LED“; со првиот автомобил на погон на природен гас, воведен во сериско производство, „Audi A3 Sportback g-tron“ итн.
Андрис Штраус
Андрис Штраус роден на 5 март 1984 година во Преторија, Јужна Африка е поранешен рагби играч кој играл како центар.
Слободни државни гепарди
Откако играл за тимот на Фри Стејт до 20 години во 2003 година, тој бил вклучен во сениорската екипа за натпреварувањето во Купот на Водаком во 2004 година и го имаше своето деби за нив во мечот против Falcons. Тој го направи своето деби во Купот на Кари за тимот подоцна во 2004 година против SWD Eagles. Тој остана во тимот од Блумфонтејн до крајот на сезоната 2005 година, пред да се пресели во Дурбан за да им се приклучи на Sharks.
Ајкули
Тој го направил своето деби за Супер рагби во Sharks, почнувајќи од воведниот натпревар од сезоната Супер 14 во 2006 година против Chiefs. Тој брзо се етаблирал како редовен, започнувајќи дванаесет од натпреварите на ајкулите во текот на сезоната.
Тој ги претставувал тимовите на сите нивоа - играјќи за Sharks на ниво на Супер рагби во 2006, 2008 и 2009 година, дома за Sharks во Купот Кари помеѓу 2006 и 2010 година и за Natal Wildebeest во 2007 и 2008 година во натпреварувањата на Водаком купот, повеќе од сто настапи за тимот на тие различни нивоа.
Врати се на Гепардите
Во август 2010 година, Штраус потпишал договор со Гепардс за сезоната Супер 15 во 2011 година, поради заминувањето на центарот на Читахс, Мајер Босман, кој им се приклучил на Ајкулите следната сезона. Во 2011 и 2012 година Штраус забележал речиси 40 настапи за Гепардс во Супер рагби и Купот Кари, а исто така играл со својот братучед Адријан Штраус за тоа време.
Кралеви
Тој се приклучил на Southern Kings за сезоната на Супер рагби во 2013 година. Тој го направил своето деби за Кралевите во нивниот прв Супер рагби натпревар во 2013 година, победа со 22-10 над австралиската страна Force. Тој започнал тринаесет од нивните шеснаесет натпревари во текот на сезоната - повеќето од нив како капитен по повредата на редовниот капитен Лук Вотсон. Сепак, Штраус ја скршил раката кон крајот на кампањата и го пропуштил Плеј-офот за промоција/испаѓање во Супер рагби во 2013 година, на кој Lions добиле влез во сезоната на Супер рагби во 2014 година на сметка на Кралевите. Тој, исто така, ја пропуштил целата сезона во Првата дивизија на Купот Кари 2013 со истата повреда.
Репрезентативен рагби
Во ноември 2010 година, по повредата на заштитниот бек и центар Зејн Киршнер, Штраус добил повик да игра за Спрингбокс за да се соочи со тимот на Варвари со ѕвезди во Твикенхем во не-тест натпревар. Иако тоа било не-тест натпревар, ова досега е негов единствен настап за репрезентацијата.
На младинско ниво, тој играл за Јужноафриканската репрезентација до 21 година, играјќи два натпревари за нив на Светското првенство во рагби до 21 година во 2004 година. Тој, исто така, ја претставувал страната на Јужна Африка Севенс за време на натпреварот 2006–07 IRB Sevens World Series.
Личен живот
Штраус е брат на ирскиот интернационалец куратор Ричард Штраус, како и братучед на јужноафриканскиот интернационалец куркер Адријан Штраус.
NGC 2417
NGC 2417 — спирална галаксија во соѕвездието Кобилица, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 2417 се споменува и како ESO 123-15, AM 0729-620, IRAS 07295-6208.
Податоци од набљудување
Според морфолошката класификација на галаксиите, NGC 2417 е од видот Sbc. Видливиот сјај со голо око изнесува 12 m, а оној во рамките на интервалот од минималната до максималната честота 12,8 m, додека површинскиот сјај изнесува 13,7 m/лм2. NGC 2417 има привидни димензии од 2,8' х 1,9'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 7 ч 30 м 12,1 с, а неговата деклинација, односно висината на лакот на тој агол, - 62° 15' 9". Положбениот агол на објектот е во износ од 81°.
Други поделби
Проучување на NGC 2417 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 21155. Во рамките на атласот на длабокото небо, Уранометрија 2000.00, објектот припаѓа на групата означена со бројот 446; додека во Каталогот на основни ѕвезди (GSC) е групиран под бројот 8914.
NGC 4640A
NGC 4640A — спирална галаксија во соѕвездието Девица, заведена во Новиот општ каталог на длабоконебесни тела. Објектот не претставува Дрееров објект.
Откривање
Објектот е откриен на 17 април 1887 година од страна на Луис Свифт, со помош на рефрактор, чијашто леќа имала пречник од 16 см.
Податоци од набљудување
Според морфолошката класификација на галаксиите, NGC 4640A е од видот SB?. Видливиот сјај со голо око изнесува 13,5 m, а оној во рамките на интервалот од минималната до максималната честота 14,3 m, додека површинскиот сјај изнесува 13,4 m/лм2. NGC 4640A има привидни димензии од 1,4' х 0,8'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 42 м 57,8 с, а неговата деклинација, односно висината на лакот на тој агол, +12° 17' 12". Положбениот агол на објектот е во износ од 45°.
Други поделби
Проучување на NGC 4640A е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 42753. Во рамките на атласот на длабокото небо, Уранометрија 2000.00, објектот припаѓа на групата означена со бројот 194; додека во Каталогот на основни ѕвезди (GSC) е групиран под бројот 878. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1563.
ФК Бенфика
ФК Бенфика е португалски фудбалски клуб од Лисабон, кој во моментов се натпреварува во највисоката категорија на португалскиот фудбал, Примеира лига.
Клубот е основан на 28 февруари 1904, од група на луѓе предводени од Косме Дамиао. Бенфика е еден од таканаречената голема тројка клубови во Португалија кој никогаш не испаднале од Првата лига на оваа држава заедно со Порто и Спортинг Лисабон. Тие се исто така најуспешниот клуб во Португалија со освоени 78 титули во домашните и меѓународните натпреварување. Во нив спаѓаат рекордни 35 титули Шампион на Португалија, рекордни 25 титули освојувач на Купот на Португалија, рекордни 7 титули освојувач на Лига купот на Португалија, 6 Суперкупа на Португалија и 3 титули Кампеонато на Португалија. Исто така, Бенфика е и двократен европски шампион, освојувајќи го Европскиот куп на шампиони во две години едноподруго во 1961 и 1962 година. Клубот играл уште 5 пати во финалето на Европскиот куп во 1963, 1965, 1968, 1988 и 1990 и уште трипати во финалето на Купот на УЕФА или Лигата на Европа во 1983, 2013 и 2014 година.
Бенфика била рангирана како дванаестти клуб по успешност на списокот на ФИФА за најдобри клубови на 20 век. Најдобар стрелец на клубот е Еузебио кој освоил една златна топка и две златни копачки за време на периодот додека настапувал за клубот.
Својте домашни натпревари Бенфика ги игра на Стадионот Луж, кој има капацитет од 64,642 седечки места. Играат во црвени дресови и бели шорцеви.
Стадиони
Бенфика својте домашни натпревари ги игра на Стадионот Луж (што во буквален превод значи Стадион на светлината), кој е познат уште под неколку имиња како Спортски стадион на Лисабон и Бенфика или Катедрал (прев. катедралата). Тој може да собере 65.647 гледачи, со што е еден од најголемите во Европа. Тој бил изграден за Европското првенство 2004, настан на кој бил домаќин на финалето; Стадионот исто така бил избран да биде домаќин на финалето на Лигата на шампионите во сезоната 2013-2014.
Соперништва
Најголеми соперници
Бенфика заедно со Порто и Спортинг Лисабон се трите гиганти (на португалски се нарекуваат Os Três Grandes) на португалскиот фудбал. Со овие екипи клубот има големо соперништво; пресметката со Порто е наречена О Класико, додека натпреварот со сограѓаните од Спортинг е познат како Дербито на Лисабон.
Рекордери
Статистиката е ажурирана на 29 декември 2016
Моментален стручен кадар
{| class="wikitable" ! Позиција ! Име
Одредишта на Austrian Airlines
Ова е список на аеродроми кои ги опслужува Austrian Airlines:
Ивица Дачиќ
Ивица Дачиќ ( во ) — српски политичар и претседател на Социјалистичката партија на Србија, кој извршувал повеќе високи функции во српската влада. Дачиќ бил министер за внатрешни работи во периодот 2008–2012, а потоа истовремено ги извршувал функциите премиер и министер за полиција до 2014. Во периодот 2014–2017 бил министер за надворешни работи и заменик премиер, а по започнување на претседателскиот мандат на Александар Вучиќ во 2017, Дачиќ повторно ја преземал премиерската позиција. Во периодот 1999–2000 бил претседател на КК Партизан.
Дачиќ дипломирал на универзитетот во Белград во 1989 година, а во 1991 се приклучил на Социјалистичката партија. Дачиќ брзо напредувал во партиската хиерархија, па така во 1992 станал портпарол на партијата. Тој многу се угледувал на српскиот претседател и водач на социјалистите Слободан Милошевиќ, па така се здобил со прекарот „малиот Слобо“. По симнувањето од власт на Милошевиќ на 5 октомври 2000, Дачиќ станал член на претседателството на партијата, а по смртта на Милошевиќ во 2006 и водач на социјалистите. Дачиќ работел на реформирање на партијата од националистичка во про-европски ориентирана. Оженет е со Сања со која има две деца. Зборува руски и англиски јазик.
Сомерсетски дом
Сомерсетскиот дом (англ. Somerset House) или Сомерсетска палата е голема неокласична зграда сместена на јужната страна од главната улица Стренд во центарот на Вестминстер, Лондон. со поглед на реката Темза,а источно од мостот Ватерло. Палатата првичното место на дворецот на Тјудорите, е дело на Вилијам Чемберс во 1776 година,а подоцна проширена со викторијански крила на север и југ. Источното крило го сочинува соседниот дел на ‘King’s College London’.
16 век
Во шеснаесеттиот век,омилен дел за градење на палати на бладогорниците бил северниот брег на Темза помеѓу Лондон и Вестминстер .Во 1539 година, Едвард Симор,Ерл од Хертворт, добива земјиште во ‘местото Честер, надвор од Темпл Бар,Лондон ’ од кралот на Англија ,Хенри VIII.Кога малото момче, кралот на Англија, Едвард VI, доаѓа на престолот во 1547 година,Симор станува Војвода од Сомерсет и заштитник на кралот.Околу 1549 година тој наредува да се урне еден стар суд и други куќи коишто се наоѓале во близина и почнува да си гради навистина впечатлива палата,правејќи слободна употреба на другите градби вклучувајќи и некои од местата за пеење на црковни песни и засводните ходници во Катедралата Св.Павле,коишто се урнати по наредба на Сомерсет и други водечки протестантски благородници како дел од тековните распуштања на манастирите.Двоспратна палата изградена околу четириаголник со порта која се издига до три спрата и е една од најраните примери на ренесансна архитектура во Англија. Не е познато кој ја дизајнирал градбата. Сепак,пред да биде завршена,Сомерсет си создадава премногу непријатели во Советот. Во борбата за моќ тој бил симнат од власт и погубен во Тауер Хил. ‘Палатата Сомерсет’ потоа е во сопсптвеност на кралството а неколку години ја користи принцезата Елизабета пред да биде крунисана за кралица Елизабета I во 1558 година.
Долго време потоа таа служи како една од палатите на кралството.Елизабета I живее таму за време на владеењето на најзината сестра Кралицата Мери I.Процесот на завршување и подобрување бил бавен и скап.Доцна во 1598 година средувањето сè уште било незавршено.
17 век
Во 17 век палатата е користена како резиденција на кралиците на Џејмс I, Чарлс I и Чарлс II.Во текот на владеењето на Џејмс (Џејмс VI Шкотски крал ),палатата станува лондонската резиденција на неговата жена, Ани од Данска и беше преименувана во Данска куќа ( Denmark House).
Таа нарачува голем број на скапи додатоци и подобрувања, некои дизајнирани од Иниго Џонс. Особено, во периодот помеѓу 1630 и 1635 година тој гради Капела каде што Хенриета Марија,кралица на Чарлс I, ќе може да ги извршува нејзините римокатолички верски обврски.Тоа е во надлежност на редот на Капучин и е на страната југозападно од Големиот Суд. На неа е додадена и мала гробишта и некои од надгробните плочи сè уште може да се видат вградени во еден од ѕидовите на премин под сегашниот четириаголник. Кралското поседување на Сомерсет е попречено од Англиската граѓанска војна и во 1649 година, Парламентот се обидел да ја продаде.Тие не успеваат да најдат купувач,иако продажбата на содржината изнесувала многу разумна сума (за тоа време) од 118,000 фунти.Сепак таа се користени.Дел служел како главен штаб на армијата,Генреалот Ферфакс (парламентарниот врховен командант) од тука давал наредби; исто така биле обезбедени и сместувања за други благородници од Парламентот.Во палатата Сомерсет,телото на Оливер Кромвел било положено по неговата смрт во 1658 година.
По две години,со реставрацијата,Хенриета Марија се враќа и во 1661 година почнува значајна програма на повторна изградба,главна одлика е извонредната река,повторно дизајн на Иниго Џонс ,којшто починал во палатата Сомерсет во 1652 година.Сепак таа се враќа во Франција во 1665 година пред палатата да биде завршена.Тогаш почнува да се користи како повремена резиденција од страна на Катерин од Браганза,жена на кралот Чарлс II.Во нејзиниот период палатата стекнува лош глас дека е, жариште на католички заговор.Титус Оутс прави целосна употреба на оваа предрасуда во измислените детали во  ‘Polish Plot’ дека наводно Сер Едмунд Бери Годфреј, чиешто убиство е едно од најмистериозните во тоа време, бил убиен во палатата Сомерсет пред неговото тело да биде пренесено и фрлено во ендек под  ‘Примроус Хил. Палатата Сомерсет е обновена од страна на Сер Кристофер Врен во 1685 година. По Славната револуција во 1688 година,палатата Сомерсет влегува во долг период на опаѓање,(откако Катрин ја напушта Англија во 1692 година) куќата се користи како резиденција за услуги.Во условите за тоа време тоа значело дека е скоро невозможно малку пари да се најдат за нејзиното одржување и се вовлекува во бавен процес на распаѓање.Сепак,во текот на 18 век, во објектот престануваат кралските здружувања.Иако погледот од терасата кон реката во градината ,отворен за јавноста,е сликан двапати од Канатело за време на неговата посета на Лондон (гледајќи спротивно од течението на водата и надолу), е користен за чување,како резиденција за посета на странски достоинственици и како касарна за војници.Поради занемарување, старата палата Сомерсет почнува да се урива во 1775 година.